|  |
| --- |
| 2. SJEDNICA GRADSKOG VIJEĆA GRADA POŽEGETOČKA 1. DNEVNOG REDAPRIJEDLOG ODLUKE OSKLAPANJU SPORAZUMA O PARTNERSTVU S POŽEŠKO-SLAVONSKOM ŽUPANIJOMPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege Srpanj, 2025.  |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/23

URBROJ: 2177-1-02/01-25-2

Požega, 7. srpnja 2025.

GRADSKOM VIJEĆU GRADA POŽEGE

PREDMET: Prijedlog Odluke o sklapanju Sporazuma o partnerstvu s Požeško-slavonskom županijom

- dostavlja se

Na osnovi članka 62. stavka 1. alineje 1. Statuta Grada Požege (Službene novine Grada Požege, broj: 2/21. i 11/22.) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18., 2/20., 2/21. i 4/21. -pročišćeni tekst), dostavlja se Naslovu na razmatranje i usvajanje Prijedlog Odluke o sklapanju Sporazuma o partnerstvu s Požeško-slavonskom županijom.

Pravna osnova za donošenje ove Odluke je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

prof.dr.sc. Borislav Miličević, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o sklapanju Sporazuma o partnerstvu s Požeško-slavonskom županijom

3. Prijedlog Sporazuma o partnerstvu



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/23

URBROJ: 2177-1-02/01-25-1

Požega, 7. srpnja 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. alineje 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana, 7. srpnja 2025. godine, donosi sljedeći

Z A K L J U Č A K

I.

Ovim Zaključkom utvrđuje se Prijedlog Odluke o sklapanju Sporazuma o partnerstvu s Požeško-slavonskom županijom, u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

PREDSJEDNIK

prof.dr.sc. Borislav Miličević, v.r.

DOSTAVITI:

1. Gradskom vijeću Grada Požege
2. Pismohrani, ovdje.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/25-03/23

URBROJ: 2177-1-02/01-25-3

Požega, \_\_. srpnja 2025.

Na temelju članka 35. stavka 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te članka 39. stavka 1. alineja 20 i članka 119. stavka 1. Statuta Grada Požege (Službene novine Grada Požege broj: 2/21. i 11/22.), Gradsko vijeće Grada Požege na 2. sjednici održanoj dana, \_. srpnja 2025. godine, donosi

##### O D L U K U

o sklapanju Sporazuma o partnerstvu s Požeško-slavonskom županijom

I.

Ovom Odlukom se utvrđuje odnos između Grada Požege i Požeško-slavonske županije vezano za projekt Izgradnja školske sportske dvorane za Osnovnu školu Julija Kempfa u okviru poziva Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole Ministarstva znanosti, obrazovanja i mladih.

II.

Utvrđuje se tekst Prijedloga Sporazuma o partnerstvu (ovdje i u nastavku teksta: Sporazum) koji se nalazi u prilogu ove Odluke i čini njen sastavni dio.

III.

Ovlašćuje se Gradonačelnik Grada Požege da u ime Grada Požege potpiše Sporazum iz točke II. ove Odluke.

IV.

Ova Odluka stupa na snagu danom njene objave u Službenim novinama Grada Požege.

PREDSJEDNIK

Tomislav Hajpek

O b r a z l o ž e n j e

uz Odluku o sklapanju Sporazuma o partnerstvu s Požeško-slavonskom županijom

I. UVOD I PRAVNA OSNOVA

Predmet ovog Sporazuma je provedba projekta Izgradnja školske sportske dvorane za Osnovnu školu Julija Kempfa u okviru poziva Izgradnja, rekonstrukcija i opremanje osnovnih škola za potrebe jedno smjenskog rada i cjelodnevne škole Grupa 2 (NPOO.C3.1R1-I2.01). Cilj Projekta je izgradnja školske sportske dvorane radi osiguravanja izvođenja nastave tjelesnog odgoja za potrebe Osnovne škole Julija Kempfa i Gimnazije Požega.

Pravna osnova za predloženu Odluku i Sporazum je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te Statuta Grada Požege (Službene novine Grada Požege, broj: 2/21. i 11/22.).

II. SADRŽAJ ODLUKE

Ministarstvo znanosti, obrazovanja i mladih dalo je suglasnost prema kojoj je projekt Izgradnje školske sportske dvorane moguće financirati u visini 39,22% troškova. Sporazumom su definirana ostala prava i obveze vezana za provođenje projekta. Osim toga definirana je i obveza osiguranja financijskih sredstava za financiranje troškova koji nisu financirani iz sredstava pomoći Ministarstva znanosti, obrazovanja i mladih od strane Požeško-slavonske županije i Grada Požege u jednakim iznosima.

**SPORAZUM O PARTNERSTVU**

**između**

**Grada Požega**, Trg Sv. Trojstva 1, 34000 Požega, OIB 95699596710, zastupan po dr.sc. Borislavu Miličeviću, gradonačelniku (Korisnik financiranja)

i

**Požeško-slavonske županije,** Županijska 7, 34000 Požega, OIB 48743373701, zastupane po Antoniji Jozić, županici (Partner I)

i

**Osnovne škole Julija Kempfa**, Dr. Franje Tuđmana 2, Požega OIB 66604281111, zastupana po Korneliji Sabljak, ravnateljici (Partner II)

i

**Gimnazije Požega**, Dr. Franje Tuđmana 4A, Požega OIB 11447004517, zastupana po Aniti Katić, ravnateljici (Partner III)

**Članak 1.**

**Uvodne odredbe**

Stranke sporazuma utvrđuju slijedeće:

1. Da je izrađen Glavni projekt izgradnje sportske dvorane za koju je Ministarstvo znanosti, obrazovanja i mladih dalo suglasnost.
2. Da je prema navedenoj suglasnosti Ministarstva znanosti, obrazovanja i mladih moguće financirati 39,22% troškova izgradnje nove školske sportske dvorane od strane Ministarstva znanosti, obrazovanja i mladih.
3. Da se ovim Sporazumom Požeško-slavonska županija i Grad Požega obvezuju osigurati sredstva za financiranje Projekta izgradnje školske sportske dvorane u dijelu u kojem se ta sredstva ne osiguraju od Ministarstva znanosti, obrazovanja i mladih.
4. Da je prema projektnoj dokumentaciji izgradnja dvorane predviđena na kč.br. 1484 Dr. Franje Tuđmana površine 10019 m2

dvorište površine 8202 m2

nadstrešnica površine 11 m2

nadstrešnica površine 38 m2

nadstrešnica površine 89 m2

škola, Požega, Dr. Franje Tuđmana 4A površine 1679 m2

koja čestica je upisana u zk. uložak broj 6392 k.o. Požega, a čiji vlasnik je Gimnazija Požega.

1. Da je za izgradnju školske dvorane ishođena građevinska dozvola KLASA:UP/I-361-03/23-01/000222; URBROJ:2177-07-01/3-24-0025 od 13. prosinca 2024. godine.
2. Da će se temeljem ovog Sporazuma zasnovati pravo građenja na čestici iz točke 4.
3. Da će školsku sportsku dvoranu koja se gradi sukladno ovom Sporazumu koristiti prema rasporedu korištenja Osnovna škola Julija Kempfa i Gimnazija Požega.

**Članak 2.**

**Predmet Sporazuma**

Predmet ovog Sporazuma je provedba projekta Izgradnja školske sportske dvorane za Osnovnu školu Julija Kempfa u okviru poziva Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole Grupa 2 (NPOO.C3.1R1-I2.01).

**Članak 3.**

**Ciljevi Projekta**

Cilj Projekta je izgradnja školske sportske dvorane radi osiguravanja izvođenja nastave tjelesnog odgoja za potrebe Osnovne škole Julija Kempfa i Gimnazije Požega.

**Članak 4.**

**Planirani obuhvat učenik**a

Projektom iz čl. 2. ovog Sporazuma se planira izgradnja školske sportske dvorane i opremanje potrebnom opremom za izvođenje nastave tjelesnog odgoja.

Osnovna škola Julija Kempfa radi u dvije smjene te će u školskoj godini 2026/2027. prijeći u jednosmjenski rad i imati 16 razrednih odjela (kapacitet razrednog odjela je 28 učenika) i 3 posebna razredna odjela.

Gimnazija Požega radi u jednoj smjeni i ima 20 razrednih odjela.

Raspored korištenja dvorane između Osnovne škole Julija Kempfa i Gimnazije Požega će se utvrditi zajednički od strane ove dvije škole uvažavajući raspored potreba i nastave u obje škole.

Usklađeni raspored korištenja će se svake školske godine najkasnije do 15. rujna dostaviti u Upravni odjel za obrazovanje, kulturu i sport Požeško-slavonske županije i Upravni odjel za društvene djelatnosti Grada Požege.

U slučaju da se do navedenog datuma ne dostavi usklađeni raspored korištenja školske sportske dvorane Upravni odjel za školstvo Požeško-slavonske županije će poduzeti odgovarajuće mjere, jer je postojanje rasporeda preduvjet za početak korištenja školske sportske dvorane u svakoj školskoj godini.

**Članak 5.**

**Prihvatljivi troškovi**

Troškovi su prihvatljivi ako su:

* neposredno povezani s provedbom Projekta, u skladu s njegovim ciljevima i definirani u ugovoru o dodjeli financijskih sredstava
* stvarno nastali i plaćeni u razdoblju prihvatljivosti
* dokazivi vjerodostojnim računima ili računovodstvenim dokumentima jednake vrijednosti
* u skladu s važećim nacionalnim zakonodavstvom

Ukupna vrijednost i svi troškovi Projekta detaljno su opisani u prijavnom obrascu.

Temelj za prihvatljivost troškova je odobren proračun projekta. Za moguću promjenu proračuna Projekta potrebno je dobiti suglasnost sudionika ovoga Sporazuma.

**Članak 6.**

**Razdoblje prihvatljivosti**

Sve aktivnosti Projekta potrebno je dovršiti najkasnije do datuma utvrđenog u Ugovoru o dodjeli bespovratnih financijskih sredstava.

Razdoblje prihvatljivosti troškova u sklopu Projekta je od datuma potpisivanja ugovora o dodjeli bespovratnih financijskih sredstava do datuma određenog u Ugovoru o dodjeli bespovratnih financijskih sredstava s Ministarstvom znanosti obrazovanja i mladih.

Sva plaćanja moraju biti izvršena do datuma utvrđenog u Ugovoru o dodjeli bespovratnih financijskih sredstava sa Ministarstvom znanosti, obrazovanja i mladih.

**Članak 7.**

**Obveze Korisnika financiranja**

Korisnik financiranja se obvezuje da će:

1. provoditi aktivnosti projekta u skladu s ovim Sporazumom, sklopljenim Ugovorom o dodjeli bespovratnih sredstava, važećim propisima te prema odobrenom opisu i proračunu projekta u skladu s načelima učinkovitosti i ekonomičnosti;
2. Partneru I pružiti podatke i dokumentaciju potrebnu za pripremu i podnošenje redovitih financijskih i narativnih izvješća u zahtijevanome obliku i rokovima podnošenja te na zahtjev pripremati podatke za izradu dodatnih izvješća;
3. alocirati ljudske, financijske i materijalne resurse kako je navedeno u projektnoj prijavi;
4. dodijeljena sredstva koristiti isključivo za provedbu Projekta u skladu s Ugovorom o dodjeli financijskih sredstava;
5. voditi odgovarajuću knjigovodstvenu evidenciju za provedbu Projekta i na to obvezati sve partnere;
6. čuvati sve dokaze o izvršenim plaćanjima i drugu dokumentaciju o Projektu najmanje 5 godina od završnog plaćanja;
7. sprječavati, otkrivati, evidentirati i otklanjati nepravilnosti na razini Projekta;
8. osigurati revizijski trag i čuvanje svih dokumenata potrebnih za osiguranje odgovarajućeg revizijskog traga;
9. osigurati mogućnost nadzora korištenja sredstava od strane davatelja financijskih sredstava i ostalih nadzornih tijela na razini Republike Hrvatske i postupati sukladno njihovim preporukama te o tome obavještavati Ministarstvo znanosti, obrazovanja i mladih.

**Članak 8.**

**Obveze Partnera I**

Partner I obvezuje se da će:

1. provoditi aktivnosti projekta u skladu s ovim Sporazumom, sklopljenim Ugovorom o dodjeli bespovratnih sredstava, važećim propisima te prema odobrenom opisu i proračunu projekta u skladu s načelima učinkovitosti i ekonomičnosti;
2. pripremati i podnositi redovita financijska i narativna izvješća u zahtijevanome obliku i rokovima podnošenja te na zahtjev pripremati i dodatna izvješća;
3. alocirati ljudske, financijske i materijalne resurse kako je navedeno u projektnoj prijavi
4. dodijeljena sredstva koristiti isključivo za provedbu Projekta u skladu s ugovorom o dodjeli financijskih sredstava;
5. voditi odgovarajuću knjigovodstvenu evidenciju za provedbu Projekta;
6. čuvati sve dokaze o izvršenim plaćanjima i drugu dokumentaciju o Projektu najmanje 5 godina od završnog plaćanja;
7. sprječavati, otkrivati, evidentirati i otklanjati nepravilnosti u provedbi Projekta;
8. osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
9. osigurati mogućnost nadzora korištenja sredstava od strane davatelja financijskih sredstava, revizora i ostalih nadzornih tijela na razini Republike Hrvatske i postupati sukladno njihovim preporukama te o tome obavještavati Korisnika financiranja.

Korisnik financiranja i partneri su suglasni da se u provođenju Projekta Partner I može za obavljanje stručnih i tehničkih poslova angažirati Razvojnu agenciju Panora čiji je osnivač.

**Članak 9.**

**Obveze Partnera II i Partnera III**

Partneri se obvezuju da će:

1. provoditi aktivnosti Projekta u skladu s ovim Sporazumom, sklopljenim Ugovorom o dodjeli financijskih sredstava i važećim propisima te prema odobrenom planu provedbe Projekta i proračunu Projekta u skladu s načelima učinkovitosti i ekonomičnosti;
2. alocirati ljudske, financijske i materijalne resurse kako je navedeno u projektnoj prijavi
3. dodijeljena sredstva koristiti isključivo za provedbu Projekta u skladu s ugovorom o dodjeli financijskih sredstava;
4. voditi odgovarajuću knjigovodstvenu evidenciju za provedbu Projekta;
5. čuvati sve dokaze o izvršenim plaćanjima i drugu dokumentaciju o Projektu najmanje 5 godina od završetka Projekta;
6. Korisniku financiranja i Partneru I pružiti podatke i dokumentaciju potrebnu za pripremu i podnošenje redovitih financijskih i narativnih izvješća u zahtijevanome obliku i rokovima podnošenja te na zahtjev pripremati podatke za izradu dodatnih izvješća;
7. sprječavati, otkrivati, evidentirati i otklanjati nepravilnosti u provedbi Projekta;
8. osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
9. osigurati mogućnost nadzora korištenja sredstava od strane davatelja financijskih sredstava, revizora i ostalih nadzornih tijela na razini Republike Hrvatske i postupati sukladno njihovim preporukama te o tome obavještavati Korisnika financiranja i Partnera I.

**Članak 10.**

**Financijsko upravljanje**

Bespovratna sredstva definirana Ugovorom o dodjeli bespovratnih sredstava isplaćuju se na bankovni račun Korisnika financiranja koji je odgovoran za administrativno i financijsko upravljanje sredstvima te za raspodjelu sredstava projektnim partnerima u skladu s odobrenim proračunom i financijskim planom projekta. Korisnik financiranja će sredstva za provedbu projektnih aktivnosti u nadležnosti partnera, doznačavati Partnerima u skladu s odredbama Ugovora o dodjeli bespovratnih sredstava i ovim Sporazumom.

Financijsko upravljanje projektom provodi se u skladu s ovim Sporazumom i Ugovorom o dodjeli bespovratnih sredstava i to na način da je iz sredstava Ministarstva znanosti, obrazovanja i mladih osigurano ukupno 39,22% troškova Projekta.

Požeško-slavonska županija i Grad Požega se obvezuju osigurati financijska sredstva za financiranje troškova cjelokupne razlike između ukupnih troškova (prihvatljivih i neprihvatljivih) i bespovratnih sredstava za pojedine projektne aktivnosti u jednakim iznosima.

**Članak 11.**

**Informiranje javnosti i vidljivost**

Korisnik financiranja i partneri dužni su provoditi mjere vidljivosti i informiranja javnosti u skladu s Ugovorom o dodjeli financijskih sredstava, a u cilju promidžbe Projekta prema ciljanim skupinama, općoj javnosti i medijima te izvještavati o provedenim mjerama.

**Članak 12.**

**Zaštita podataka**

Korisnik financiranja i partneri obvezuju se na zaštitu osobnih podataka u skladu sa Zakonom o zaštiti osobnih podataka i drugim važećim propisima.

**Članak 13.**

**Korištenje materijalnog i intelektualnog vlasništva**

Ako formalno nije drugačije definirano, Korisnik financiranja i partneri imaju pravo vlasništva nad rezultatima Projekta, izvješćima i drugim dokumentima vezanim uz Projekt, uključujući autorska prava i prava industrijskog vlasništva.

Bez obzira na odredbe prethodnog stavka Korisnik financiranja i partneri osiguravaju Ministarstvu znanosti, obrazovanja i mladih da slobodno i prema svojem nahođenju koristi sve dokumente koje proizlaze iz Projekta, pod uvjetom da ne krši odredbe o zaštiti osobnih podataka i postojeća prava industrijskog i intelektualnog vlasništva.

**Članak 14.**

**Prihvaćanje obveza**

Potpisom Sporazuma svi potpisnici potvrđuju da su upoznati s obvezama koje za Projekt proizlaze iz Ugovora o dodjeli bespovratnih financijskih sredstava i da navedene obveze prihvaćaju.

**Članak 15.**

**Neispunjavanje obveza sporazuma**

Smatra se da potpisnik Sporazuma ne ispunjava svoje obveze ako ne izvršava zadaće definirane prijavljenim projektnim prijedlogom odnosno Sporazumom o partnerstvu, ako se u dva navrata u roku ne odazove na poziv Korisnika financiranja ili Partner I za slanjem određene dokumentacije ili za potpisivanjem dodatka Sporazumu, a najduže u roku od 30 dana ne pošalje traženu dokumentaciju odnosno ne potpiše dodatak Sporazumu.

U slučaju neispunjavanja ugovornih obveza Partner I je o tome dužan obavijestiti ostale potpisnike. Partner I u dogovoru s potpisnicima provodi odgovarajuće mjere za otklanjanje uzroka za neispunjavanje ugovornih obveza.

**Članak 16.**

**Odustajanje od provedbe Projekta**

Potpisnici ne mogu odustati od provođenja Projekta sve do njegovog dovršetka i dužni su ispuniti sve preuzete obveze iz ovoga Sporazuma.

**Članak 17.**

**Izmjene partnerstva**

U slučaju da neki od potpisnika uz suglasnost ostalih potpisnika istupi iz partnerstva, kao njegova zamjena u partnerstvo može stupiti nov partner ako to bitno ne utječe na sadržaj Projekta. Novi partner mora ispunjavati sve postavljene uvjete definirane u natječaju i preuzeti sve obveze, odgovornosti i prava prijašnjeg partnera.

U slučaju da istupanje partnera ne mijenja sadržaj Projekta i ne utječe na ispunjavanje uvjeta poziva na dostavu projektnog prijedloga i kriterija za odabir, sklapa se dodatak Sporazumu u kojemu se izuzima partner koji je istupio, a njegov doprinos Projektu nadomješta se ili tako da preostali partneri preuzmu njegove zadaće ili uvođenjem novog partnera u partnerstvo.

**Članak 18.**

**Izmjene Sporazuma**

Ako partner utvrdi da neće moći ispuniti obveze ugovora o dodjeli financijskih sredstava te da će doći do financijske, sadržajne ili vremenske izmjene Projekta, mora najkasnije u roku od 15 dana od nastanka razloga za izmjenu poslati Partneru I pisano obrazloženje u kojem slučaju Parner I može predložiti druge izmjene ključne za postizanje ciljeva i rezultata Projekta, uključujući eventualne izmjene partnerstva.

**Članak 19.**

**Viša sila**

Viša sila, u smislu ovog Sporazuma, podrazumijeva izvanredne i nepredvidive okolnosti koje su nastale nakon sklapanja Sporazuma, a koje ugovorne strane nisu mogle spriječiti, izbjeći ili otkloniti, te zbog kojih je ispunjenje ugovornih obveza postalo privremeno ili trajno nemoguće. Takve okolnosti uključuju, ali nisu ograničene na: prirodne katastrofe (poput potresa, poplava, požara), ratove, terorističke napade, epidemije, pandemije, značajne društvene nemire, odluke nadležnih tijela kojima se onemogućuje provedba projekta, te druge slične događaje izvan kontrole ugovornih strana.

Strana koja je pogođena okolnostima više sile dužna je bez odgađanja, a najkasnije u roku od 8 dana od saznanja za nastup više sile, pisanim putem obavijestiti drugu stranu o nastanku i očekivanom trajanju okolnosti više sile, te priložiti odgovarajuće dokaze o postojanju takvih okolnosti.

Tijekom trajanja više sile, pogođena strana neće biti odgovorna za neispunjenje ugovornih obveza, niti će snositi štetu nastalu zbog kašnjenja ili nemogućnosti izvršenja obveza, pod uvjetom da je poduzela sve razumne mjere za minimiziranje posljedica više sile.

Ako okolnosti više sile traju dulje od 90 dana i onemogućuju daljnju provedbu projekta ili ispunjenje ugovornih obveza, ugovorne strane će pristupiti međusobnim konzultacijama radi izmjene Sporazuma ili dogovora o raskidu Sporazuma bez prava na naknadu štete.

U svim slučajevima, strane su obvezne surađivati i poduzeti sve razumne mjere radi nastavka provedbe projekta čim prestanu okolnosti više sile.

**Članak 20.**

**Rješavanje sporova**

Partneri se obvezuju eventualne sporove i nesporazume koji bi nastali u vezi s provedbom Projekta i ovoga Sporazuma rješavati sporazumno.

Ako ugovorene strane ne uspiju riješiti nastali spor međusobno dogovaranjem, za rješavanje spora utvrditi će se stvarno i mjesno nadležan sud.

**Članak 21.**

**Završne odredbe**

Sporazum stupa na snagu danom potpisa zadnjeg potpisnika i vrijedi dok traju obveze iz Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost.

Sporazum je sastavljen u 5 istovjetnih primjerka od kojih svakom od potpisnika pripada po jedan primjerak, a jedan se dostavlja Ministarstvu znanosti, obrazovanja i mladih.

U slučaju razlika između ugovora o dodjeli financijskih sredstava i ovoga Sporazuma o partnerstvu, u provedbi Projekta prevladava Ugovor o dodjeli financijskih sredstava.

**Za Korisnika financiranja:**

**Grad Požega**

Ime i prezime: dr.sc. Borislav Miličević

Funkcija: gradonačelnik

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: Požega, \_\_\_\_\_\_\_\_\_\_ 2025. godine

**Za Partnere:**

**Požeško-slavonska županija**

Ime i prezime: Antonija Jozić

Funkcija: županica

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: Požega, \_\_\_\_\_\_\_\_\_ 2025. godine

**Gimnazija Požega**

Ime i prezime: Anita Katić

Funkcija: ravnateljica

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: Požega, \_\_\_\_\_\_\_ 2025.

**Osnovna škola Julija Kempfa**

Ime i prezime: Kornelija Sabljak

Funkcija: ravnateljica

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: Požega, \_\_\_\_\_\_\_\_ 2025.